ΟΔΗΓΙΑ ΤΗΣ ΕΠΙΤΡΟΠΗΣ της 18ης Απριλίου 1979 περί προσαρμογής στην τεχνική πρόοδο της οδηγίας 74/483/ΕΟΚ του Συμβουλίου "περι της προσεγγίσεως των νομοθεσιών των Κρατών Μελών των αναφερομένων στις εξωτερικές προεξοχές των οχημάτων με κινητήρα"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 70/156/ΕΟΚ του Συμβουλίου της 6ης Φεβρουαρίου 1970 περί της προσεγγίσεως των νομοθεσιών των Κρατών Μελών περί της εγκρίσεως των οχημάτων με κινητήρα και των ρυμουλκουμένων τους(1), ως ετροποποιήθη τελευταίως από την οδηγία 78/547/ΕΟΚ(2), και ιδίως τα άρθρα της 11, 12 και 13,

την οδηγία 74/483/ΕΟΚ του Συμβουλίου της 17ης Σεπτεμβρίου 1974 περί της προσεγγίσεως των νομοθεσιών των Κρατών Μελών των αναφερομένων στις εξωτερικές προεξοχές των οχημάτων με κινητήρα(3),

Εκτιμώντας:

ότι χάρη στην κτηθείσα πείρα και λαμβανομένης υπόψη της παρούσης καταστάσεως της τεχνολογίας, είναι δυνατόν τώρα οι προδιαγραφές να καταστούν πλέον αυστηρές και να προσαρμοσθούν περισσότερο στις πραγματικές συνθήκες δοκιμής-

ότι οι εσχάρες τοποθετήσεως αποσκευών, οι ράβδοι τοποθετήσεως σκι και οι ραδιοφωνικές (εκπομπής και λήψεως), ή οι ραδιοτηλεφωνικές κεραίες διατίθενται στην αγορά τόσο μεμονωμένα όσο και μετά τοποθέτηση επί ενός οχήματος- ότι, εντός του μέτρου που είναι δυνατόν να έχουν ελεγχθεί πριν να τοποθετηθούν επί ενός οχήματος, η ελεύθερη κυκλοφορία τους είναι δυνατόν να διευκολυνθεί δια θεσπίσεως εγκρίσεως ΕΟΚ, αυτών των διατάξεων θεωρουμένων ως τεχνικών ολοτήτων κατά την έννοια του άρθρου 9α της οδηγίας 70/156/ΕΟΚ-

ότι οι διατάξεις της παρούσης οδηγίας είναι σύμφωνες προς τη γνώμη της Επιτροπής για την Προσαρμογή στην Τεχνική Πρόοδο των Οδηγιών που έχουν ως στόχο την Εξάλειψη των Τεχνικών Εμποδίων στις Συναλλαγές στον Τομέα των Οχημάτων με Κινητήρα,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 74/483/ΕΟΚ τροποποιείται ως ακολούθως:

1. Τα άρθρα 2, 3 και 4 αντικαθίστανται από τα ακόλουθα κείμενα:

"Άρθρο 2

Τα Κράτη Μέλη δεν δύνανται για λόγους που αφορούν στις εξωτερικές προεξοχές να αρνηθούν την έγκριση ΕΟΚ ούτε την έγκριση από εθνικής πλευράς ενός οχήματος, ή εσχαρών τοποθετήσεως σκι, ραδιοφωνικών κεραιών (εκπομπής και λήψεως) ή ραδιοτηλεφωνικών κεραιών, θεωρουμένων ως τεχνικών ολοτήτων:

- εάν, όσον αφορά στις εξωτερικές προεξοχές, το όχημα ανταποκρίνεται στις προδιαγραφές των παραρτημάτων I και II,

- εάν η εσχάρα τοποθετήσεως αποσκευών, οι ράβδοι τοποθετήσεως σκι, η ραδιοφωνική ή ραδιοτηλεφωνική κεραία, που θεωρούνται ως τεχνικές ολότητες κατά την έννοια του άρθρου 9α της οδηγίας 70/156/ΕΟΚ, ανταποκρίνονται στις προδιαγραφές του παραρτήματος I.

Άρθρο 3

1. Τα Κράτη Μέλη δεν δύνανται για λόγους που αφορούν στις εξωτερικές προεξοχές να αρνηθούν ή να απαγορεύουν την πώληση, την καταχώρηση στα μητρώα, την έναρξη κυκλοφορίας ή τη χρήση των οχημάτων, αν οι εξωτερικές προεξοχές ανταποκρίνονται στις προδιαγραφές των παραρτημάτων I και II.

2. Τα Κράτη Μέλη δεν δύνανται για λόγους που αφορούν στις εξωτερικές προεξοχές να απαγορεύσουν την έναρξη κυκλοφορίας των εσχαρών τοποθετήσεως αποσκευών, ράβδων τοποθετήσεως σκι, ραδιοφωνικών ή ραδιοτηλεφωνικών κεραιών, που θεωρούνται ως τεχνικές ολότητες κατά την έννοια του άρθρου 9α της οδηγίας 70/156/ΕΟΚ, εάν αυτές, κατά την έννοια του άρθρου 2, αντιστοιχούν σε έναν τύπο για τον οποίο έχει χορηγηθεί η έγκριση.

Άρθρο 4

Το Κράτος Μέλος που εχορήγησε την έγκριση λαμβάνει τα απαραίτητα μέτρα προκειμένου να πληροφορηθεί για κάθε επιφερόμενη τροποποίηση σε ένα εκ των στοιχείων ή σε ένα εκ των χαρακτηριστικών που προβλέπονται στο παράρτημα Ι σημείο 2.2. Οι αρμόδιες αρχές αυτού του Κράτους Μέλους κρίνουν αν πρέπει να προβούν σε νέες δοκιμές συνοδευόμενες από ένα νέο πρακτικό επί του τροποποιημένου τύπου. Στην περίπτωση κατά την οποία συνάγεται εκ των δοκιμών ότι οι προδιαγραφές της παρούσης οδηγίας δεν ετηρήθησαν, δεν επιτρέπεται η τροποποίηση."

2. Τα παραρτήματα I,II και III στην οδηγία 74/483/ΕΟΚ τροποποιούνται σύμφωνα με το παράρτημα της παρούσης οδηγίας.

Άρθρο 2

1. Από της 1ης Ιανουαρίου 1980 τα Κράτη Μέλη δεν δύνανται για λόγους που αφορούν στις εξωτερικές προεξοχές:

- να αρνηθούν για έναν τύπο οχήματος με κινητήρα την έγκριση ΕΟΚ ή την χορήγηση του προβλεπόμενου στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ εγγράφου, ή την έγκριση από εθνικής πλευράς,

- να αρνηθούν την έγκριση ΕΟΚ των εσχαρών τοποθετήσεως αποσκευών, ράβδων τοποθετήσεως σκι, ραδιοφωνικών ή ραδιοτηλεφωνικών κεραιών που θεωρούνται ως τεχνικές ολότητες κατά την έννοια του άρθρου 9α της οδηγίας 70/156/ΕΟΚ,

- να απαγορεύσουν την κατά πρώτον έναρξη κυκλοφορίας των οχημάτων,

αν οι εξωτερικές προεξοχές αυτού του τύπου οχήματος ή των εξεταζομένων οχημάτων ή οι ανωτέρω αναφερόμενες τεχνικές ολότητες ανταποκρίνονται στις διατάξεις της οδηγίας 74/483/ΕΟΚ, τροποποιηθείσης τελευταίως από την παρούσα οδηγία.

2. Από της 1ης Οκτωβρίου 1981, τα Κράτη Μέλη:

- δεν δύνανται πλέον να χορηγούν το προβλεπόμενο στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ έγγραφο, για έναν τύπο οχήματος με κινητήρα του οποίου οι εξωτερικές προεξοχές δεν ανταποκρίνονται στις διατάξεις της οδηγίας 74/483/ΕΟΚ, τροποποιηθείσης τελευταίως από την παρούσα οδηγία,

- δύνανται να αρνούνται την έγκριση από εθνικής πλευράς ενός τύπου οχήματος με κινητήρα του οποίου οι εξωτερικές προεξοχές δεν ανταποκρίνονται στις διατάξεις της οδηγίας 74/483/ΕΟΚ, τροποποιηθείσης τελευταίως από την παρούσα οδηγία.

3. Από της 1ης Οκτωβρίου 1983, τα Κράτη Μέλη δύνανται να απαγορεύουν την κατά πρώτον έναρξη κυκλοφορίας οχημάτων των οποίων οι εξωτερικές προεξοχές δεν ανταποκρίνονται στις διατάξεις της οδηγίας 74/483/ΕΟΚ, τροποποιηθείσης τελευταίως από την παρούσα οδηγία.

4. Προ της 1ης Ιανουαρίου 1980, τα Κράτη Μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία και ενημερώνουν αμέσως περί αυτού την Επιτροπή.

Άρθρο 3

Η παρούσα οδηγία απευθύνεται στα Κράτη Μέλη.

Έγινε στις Βρυξέλλες, στις 18 Απριλίου 1979.

Για την Επιτροπηή

Etienne DAVIGNON

Μέλος της Επιτροπής

(1) ΕΕ αριθ. Ν 42 της 23.2.1970, σ. 1.

(2) ΕΕ αριθ. Ν 168 της 26.6.1978, σ. 39.

(3) ΕΕ αριθ. Ν 266 της 2.10.1974, σ. 4.

ΠΑΡΑΡΤΗΜΑ

Τροποποιήσεις των παραρτημάτων της οδηγίας 74/483/ΕΟΚ

ΠΑΡΑΡΤΗΜΑ I ΓΕΝΙΚΟΤΗΤΕΣ, ΟΡΙΣΜΟΙ, ΑΙΤΗΣΗ ΕΓΚΡΙΣΕΩΣ ΕΟΚ, ΕΓΚΡΙΣΗ ΕΟΚ, ΓΕΝΙΚΕΣ ΠΡΟΔΙΑΓΡΑΦΕΣ, ΕΙΔΙΚΕΣ ΠΡΟΔΙΑΓΡΑΦΕΣ, ΠΙΣΤΟΤΗΣ ΤΗΣ ΠΑΡΑΓΩΓΗΣ Το σημείο 1.1 τροποποιείται ως ακολούθως:

"1.1. Οι προδιαγραφές του παρόντος παραρτήματος δεν εφαρμόζονται στα εξωτερικά κάτοπτρα οδηγήσεως, ούτε στις σφαίρες των διατάξεων συζεύξεως."

Στο σημείο 1.2 να προστεθεί η ακόλουθη φράση:

"Η διάταξη αυτή εφαρμόζεται του οχήματος ευρισκομένου εν στάσει ή εν κινήσει."

Το σημείο 2.3 τροποποιείται ως ακολούθως:

"2.3. Ως "εξωτερική επιφάνεια", το εξωτερικό του οχήματος, που περιλαμβάνει το κάλυμμμα του κινητήρος, το σκέπασμα του χώρου αποσκευών, τις θύρες, τα φτερά, τη σκεπή, τις διατάξεις φωτισμού και φωτεινής σηματοδοτήσεως και τα εμφανή στοιχεία ενισχύσεως."

Το σημείο 2.4 τροποποιείται ως ακολούθως:

"2.4 Ως "γραμμή δαπέδου", μία γραμμή οριζομένη ως ακολούθως:

ένας κώνος με κατακόρυφο άξονα απροσδιορίστου ύψους και ημισείας γωνίας 30o μετατοπίζεται περί ένα φορτωμένο όχημα κατά τρόπον ώστε να παραμένει εφαπτόμενος και όσον το δυνατόν χαμηλότερα στην εξωτερική επιφάνεια του οχήματος. Η γραμμή δαπέδου είναι το γεωμετρικό ίχνος των σημείων επαφής. Κατά τον προσδιορισμό της γραμμής δαπέδου δεν πρέπει να ληφθούν υπόψη τα σημεία υποδοχής του ανυψωτήρα (γρύλλου), οι σωλήνες εξατμίσεως και οι τροχοί. Ως προς τα υφιστάμενα κενά στη θέση των τροχών, τα θεωρούμε πεπληρωμένα από μία φανταστική επιφάνεια που προεκτείνει χωρις διακοπή την προσκειμένη εξωτερική επιφάνεια. Στα δύο άκρα του οχήματος θα ληφθεί υπόψη ο προφυλακτήρας για τον προσδιορισμό της γραμμής δαπέδου. Συμφώνως προς το θεωρούμενο τύπο οχήματος, το ίχνος της γραμμής δαπέδου δύναται να κείται είτε στο άκρο της πλαγίας όψεως του προφυλακτήρα, είτε στο τοίχωμα αμαξώματος που κείται κάτωθεν του προφυλακτήρα. Αν υφίστανται ταυτοχρόνως δύο ή περισσότερα σημεία επαφής, για τον προσδιορισμό της γραμμής δαπέδου θα χρησιμοποιηθεί το σημείο επαφής που κείται χαμηλότερα."

Στο σημείο 2.5 να αναγνωσθεί:

"2.5. Ως "ακτίνα καμπυλότητος", η ακτίνα του τόξου του κύκλου η πλέον προσεγγίζουσα το στρογγυλευμένο σχήμα του θεωρουμένου τμήματος."

Με το σημείο 2.5 να προστεθούν τα νέα σημεία 2.6, 2.7, 2.8 και 2.9 ως ακολούθως:

"2.6. Ως "φορτωμένο όχημα", το όχημα που είναι φορτωμένο μέχρι της μεγίστης τεχνικώς αποδεκτής τιμής της μάζας. Τα εφοδιασμένα οχήματα με αναρτήσεις αεροϋδραυλικές, υδραυλικές ή δια πεπιεσμένου αέρος, ή με μία διάταξη αυτόματης σταθεροποιήσεως του επιπέδου συναρτήσει του φορτίου, θα υποβάλλονται στις δοκιμές, υπό κανονικές συνθήκες κυλήσεως τις πλέον δυσμενείς που εξειδικεύονται υπό του κατασκευαστού.

2.7. Ως "ακροτάτη εξωτερική ακμή" του οχήματος, εν σχέσει προς τις πλευρικές έδρες, το επίπεδο που είναι παράλληλο προς το διάμηκες στο μέσο του οχήματος επίπεδο και εφαπτόμενο στην πλευρική εξωτερική ακμή του και εν σχέσει προς τη μετωπική και οπίσθια πλευρά, το εγκάρσιο κάθετο επίπεδο του οχήματος και εφαπτόμενο στην εξωτερική μετωπική και οπίσθια ακμή του, μη λαμβανομένης υπόψη της προεξοχής:

2.7.1. των ελαστικών, πλησίον του σημείου επαφής των μετά του εδάφους και των βαλβίδων για τον έλεγχο πιέσεως-

2.7.2. κάθε αντιολισθητικής διατάξεως τοποθετημένης επί των τροχών-

2.7.3. των κατόπτρων οδηγήσεως-

2.7.4. των πλευρικών φανών δεικτών πορείας, φανών όγκου, εμπροσθίου και οπισθίου φανού θέσεως (πλευρικών) και φανού σταθμεύσεως-

2.7.5. γι' αυτές που ευρίσκονται έμπροσθεν και όπισθεν, των προφυλακτήρων, της διατάξεως συζεύξεως και του σωλήνος εξατμίσεως.

2.8. Ως "διαστάσεις της προεξοχής" ενός στοιχείου, τοποθετουμένου επί ενός τοιχώματος, η διάσταση που προσδιορίζεται δια της περιγραφομένης στο σημείο 2 του παραρτήματος II μεθόδου.

2.9. Ως "ονομαστική γραμμή ενός τοιχώματος" η γραμμή που διέρχεται δια δύο σημείων που αναπαριστώνται από τη θέση του κέντρου μιας σφαίρας όταν η επιφάνεια έρχεται σε επαφή με ένα στοιχείο εν συνεχεία δε το εγκαταλείπει, κατά τη διάρκεια της εξελίξεως της μετρήσεως που περιγράφεται στο παράρτημα ΙΙ σημείο 2.2."

Το σημείο 3 τροποποιείται ως ακολούθως:

"3. ΑΙΤΗΣΗ ΕΓΚΡΙΣΕΩΣ

3.1. Αίτηση εγκρίσεως ΕΟΚ ενός τύπου οχήματος όσον αφορά στις εξωτερικές προεξοχές

3.1.1. Η αίτηση εγκρίσεως ΕΟΚ ενός τύπου οχήματος όσον αφορά στις εξωτερικές προεξοχές υποβάλλεται υπό του κατασκευαστού του οχήματος ή υπό του εντολοδόχου του.

3.1.2. Η αίτηση αυτή συνοδεύεται από τα κάτωθι απαριθμούμενα στοιχεία εις τριπλούν:

3.1.2.1. φωτογραφίες του εμπροσθίου μέρους, του οπισθίου μέρους και των πλευρών του οχήματος που έχουν ληφθεί υπό γωνία 30 έως 45o σε σχέση προς το διάμηκες στο μέσο του οχήματος κατακόρυφο επίπεδο-

3.1.2.2. σχέδια των προφυλακτήρων, και, κατά περίπτωση,

3.1.2.3. σχέδια ορισμένων εξωτερικών προεξοχών και, αν είναι σκόπιμο, σχέδια ορισμένων τμημάτων της εξωτερικής επιφανείας που αναφέρονται στο σημείο 6.9.1.

3.1.3. Όχημα αντιπροσωπευτικό του προς έγκριση τύπου οχήματος παρουσιάζεται στην επιφορτισμένη με τις δοκιμές εγκρίσεως τεχνική υπηρεσία. Ορισμένα εξαρτήματα και ορισμένα δείγματα των χρησιμοποιηθέντων υλικών παρουσιάζονται επίσης εφ' όσον απαιτηθούν από την εν λόγω τεχνική υπηρεσία.

3.2. Αίτηση εγκρίσεως ΕΟΚ των εσχαρών τοποθετήσεως αποσκευών, ράβδων τοποθετήσεως σκι, ραδιοφωνικών ή ραδιοτηλεφωνικών κεραιών θεωρουμένων ως τεχνικών ολοτήτων

3.2.1. Οι αιτήσεις εγκρίσεως ΕΟΚ των εσχαρών τοποθετήσεως αποσκευών, ράβδων τοποθετήσεως σκι, ραδιοφωνικών ή ραδιοτηλεφωνικών κεραιών, θεωρουμένων ως τεχνικών ολοτήτων κατά την έννοια του άρθρου 9α της οδηγίας 70/156/ΕΟΚ, υποβάλλονται υπό του κατασκευαστού του αυτοκινήτου, ή υπό του κατασκευαστού αυτών των τεχνικών ολοτήτων, ή υπό του εντολοδόχου των.

3.2.2. Για κάθε μία των αναφερομένων στο σημείο 3.2.1. διατάξεων, η αίτηση εγκρίσεως συνοδεύεται υπό των ακολούθων:

3.2.2.1. έγγραφα εις τριπλούν περιέχοντα την περιγραφή των τεχνικών χαρακτηριστικών των τεχνικών ολοτήτων ως επίσης και τις οδηγίες τοποθετήσεως που πρέπει να επισυνάπτονται σε κάθε μία τεχνική ολότητα προς πώληση-

3.2.2.2. ένα πρότυπο του τύπου της τεχνικής ολότητος. Η αρμοδία αρχή είναι εξουσιοδοτημένη, αν το κρίνει αναγκαίο, να ζητήσει ένα άλλο πρότυπο. Ο εμφαινόμενος επί των προτύπων χαρακτηρισμός πρέπει, συμφώνως προς το άρθρο 9α τρίτο εδάφιο της οδηγίας 70/156/ΕΟΚ, να είναι ευανάγνωστος και ανεξίτηλος. Όσον αφορά στις εσχάρες τοποθετήσεως αποσκευών και στις ράβδους τοποθετήσεως σκι, πρέπει να έχει προβλεφθεί μία θέση για την εκ των υστέρων υποχρεωτική εναπόθεση του αριθμού εγκρίσεως ΕΟΚ του οποίου προηγείται το ή τα χαρακτηριστικά γράμματα της εγκρινούσης χώρας(1)."

Το σημείο 4.6 τροποποιείται ως ακολούθως:

"4.6.1. Το δελτίο εγκρίσεως συνοδεύεται από ένα πιστοποιητικό σύμφωνα προς το υπόδειγμα που εμφαίνεται στο παράρτημα III, αν έχει γίνει δεκτή αίτηση κατά την έννοια του σημείου 3.1.

4.6.2. Αν έχει γίνει δεκτή αίτηση κατά την έννοια του σημείου 3.2, πρέπει να συνταχθεί πιστοποιητικό σύμφωνο προς το υπόδειγμα που εμφαίνεται στο παράρτημα IV.

4.6.3. Αν μία αίτηση κατά την έννοια του σημείου 3.1. αναφέρεται σε ένα πιστοποιητικό, κατά την έννοια του παραρτήματος IV, η σημασία της δοκιμής του τύπου οχήματος όσον αφορά στις εξωτερικές προεξοχές περιορίζεται. Στην περίπτωση αυτή, το δελτίο εγκρίσεως του τύπου οχήματος συνοδέυεται επίσης από ένα αντίγραφο του δελτίου εγκρίσεως της τεχνικής ολότητος."

Το σημείο 5.1.3 τροποποιείται ως ακολούθως:

"5.1.3. κείμενες, κατά τέτοιο τρόπο ώστε να μη δύναται να τις εγγίζει, τόσον υπό στατικές συνθήκες όσον και εν κινήσει, σφαίρα διαμέτρου 100 mm."

Το σημείο 5.4 τροποποιείται ως ακολούθως:

"5.4. Κανένα σημείο προεξοχής επί της εξωτερικής επιφανείας δεν πρέπει να έχει ακτίνα καμπυλότητος μικρότερη των 2,5 mm. Η προδιαγραφή αυτή δεν εφαρμόζεται στα τμήματα της εξωτερικής επιφανείας των οποίων η προεξοχή είναι μικρότερη των 5 mm. Οι προσανατολισμένες προς το εξωτερικό γωνίες των τμημάτων αυτών πρέπει εν πάση περιπτώσει να έχουν αμβλυνθεί εκτός εάν οι προκύπτουσες προεξοχές είναι κατώτερες του 1,5 mm."

Στο σημείο 5.5 να προστεθούν οι ακόλουθες φράσεις:

"Η μέτρηση της σκληρότητος θα πραγματοποιηθεί επί του τοποθετουμένου στο όχημα στοιχείου. Αν είναι αδύνατο να πραγματοποιηθεί μέτρηση σκληρότητος κατά τη μέθοδο Shore A, πραγματοποιούνται παρόμοιες μετρήσεις προκειμένου να καταστεί δυνατή η εκτίμηση."

Μετά το σημείο 5.5 να προστεθεί το ακόλουθο νέο σημείο 5.6:

"5.6. Οι διατάξεις των σημείων 5.1 έως 5.5 εφαρμόζονται επί πλέον των ειδικών προδιαγραφών του σημείου 6 που ακολουθεί, εκτός των διατάξεων που είναι εμφανώς αντίθετες αυτών των ιδίων ειδικών προδιαγραφών."

Στο σημείο 6.1.1 να προστεθούν οι ακόλουθες φράσεις:

"Για να εφαρμοσθεί η δύναμη των 10 daN, χρησιμοποιείται ένα "σουβλί" με επίπεδο μεταλλικό άκρο του οποίου η διάμετρος δεν πρέπει να υπερβαίνει τα 50 mm. Σε περίπτωση που αυτό δεν είναι δυνατόν, πρέπει να χρησιμοποιηθεί ισοδύναμη μέθοδος. Μετά από εξάλειψη, απόσπαση ή αναδίπλωση των διακοσμητικών στοιχείων, τα απομένοντα τμήματα δεν πρέπει να προεξέχουν πλέον των 10 mm. Εν πάση περιπτώσει, οι προεξοχές αυτές πρέπει να είναι σύμφωνες προς τις διατάξεις του σημείου 5.2. Αν το διακοσμητικό στοιχείο είναι τοποθετημένο επί ενσωματωμένης βάσεως, αυτή θεωρείται ότι ανήκει στο διακοσμητικό στοιχείο και όχι στην επιφάνεια υποστηρίξεως."

Το σημείο 6.1.3 καταργείται.

Στο σημείο 6.2.1 να προστεθεί η ακόλουθη φράση:

"Αν ο προβολεύς έχει τοποθετηθεί όπισθεν μιας συμπληρωματικής υάλου, η προεξοχή μετράται από την εξωτερική επιφάνεια. Η προεξοχή προσδιορίζεται συμφώνως προς τη μέθοδο που περιγράφεται στο σημείο 3 του παραρτήματος II."

Μετά το σημείο 6.2.2 να προστεθεί το ακόλουθο νέο σημείο 6.2.3:

"6.2.3. Οι διατάξεις του ανωτέρω σημείου 6.2.1 δεν εφαρμόζονται στους προβολείς τους βυθισμένους εντός του αμαξώματος ή εφ' όσον είναι "υπερκαλυμμένοι" από το αμάξωμα, εάν αυτό είναι σύμφωνο προς τις προδιαγραφές του σημείου 6.9.1."

Το σημείο 6.3.1 τροποποιείται ως ακολούθως:

"6.3.1. Οι προδιαγραφές του σημείου 5.4 δεν εφαρμόζονται στα μεσοδιαστήματα μεταξύ των σταθερών ή κινητών στοιχείων, στα οποία συμπεριλαμβάνονται τα στοιχεία εσχάρας εισόδου και εξόδου και της μάσκας του ψυγείου, υπό την προϋπόθεση ότι η απόσταση μεταξύ δύο διαδοχικών στοιχείων δεν υπερβαίνει τα 40 mm και ότι οι εσχάρες και τα μεσοδιαστήματα έχουν ένα λειτουργικό ρόλο. Όταν η τιμή της αποστάσεως αυτής είναι μεταξύ 40 και 25 mm, οι ακτίνες καμπυλότητος πρέπει να είναι ίσες ή μεγαλύτερες του 1 mm. Αντιθέτως, αν η απόσταση μεταξύ δύο διαδοχικών στοιχείων είναι ίση ή μικρότερη των 25 mm, οι ακτίνες καμπυλότητος των εξωτερικών πλευρών των στοιχείων πρέπει να είναι τουλάχιστον 0,5 mm. Η απόσταση μεταξύ δύο διαδοχικών στοιχείων προσδιορίζεται συμφώνως προς την περιγραφομένη στο σημείο 4 του παραρτήματος II μέθοδο."

Το σημείο 6.4.1 τροποποιείται ως ακολούθως:

"6.4.1. Τα σάρωθρα του υαλοκαθαριστήρα πρέπει να έχουν στερεωθεί κατά τέτοιο τρόπο ώστε το στέλεχος που φέρει τα σάρωθρα να καλύπτεται από ένα προστατευτικό στοιχείο με ακτίνα καμπυλότητος που πληροί την προδιαγραφή του σημείου 5.4 και ένα μεταλλικό άκρο επιφανείας τουλάχιστον 150 mm2. Στην περίπτωση των στρογγυλευμένων προστατευτικών στοιχείων, η επιφάνεια αυτή προβαλλομένη επί ενός επιπέδου του οποίου η απόσταση σε σχέση προς το πλέον προεξέχον σημείο δεν πρέπει να υπερβαίνει τα 6,5 mm, πρέπει να είναι τουλάχιστον 150 mm2. Οι οπίσθιοι υαλοκαθαριστήρες και οι υαλοκαθαριστήρες των προβολέων πρέπει να ανταποκρίνονται σε αυτές τις ίδιες προδιαγραφές."

Το σημείο 6.4.2 τροποποιείται ως ακολούθως:

"6.4.2. Το σημείο 5.4 δεν εφαρμόζεται ούτε στα σάρωθρα ούτε στα στοιχεία υποστηρίξεως. Τα όργανα αυτά δεν πρέπει να παρουσιάζουν ούτε οξείες γωνίες, ούτε τμήματα κοπτερά ή αιχμηρά."

Το σημείο 6.5.1 τροποποιείται ως ακολούθως:

"6.5.1. Τα πλευρικά άκρα των προφυλακτήρων πρέπει να αναδιπλωθούν προς την εξωτερική επιφάνεια σε τρόπο ώστε να ελαττωθεί στο ελάχιστο ο κίνδυνος αγκιστρώσεως. Η προδιαγραφή αυτή θεωρείται ότι πληρούται είτε αν ο προφυλακτήρ ευρίσκεται εντός ενός φατνώματος ή είναι ενσωματωμένος στο αμάξωμα, είτε εάν το πλευρικό άκρο των προφυλακτήρων είναι αναδιπλωμένο σε τρόπον ώστε να μη δύναται να αγγιχθεί από μία σφαίρα 100 mm και αν η απόσταση μεταξύ του άκρου των προφυλακτήρων και του τμήματος του πλησιεστέρου προς το αμάξωμα δεν υπερβαίνει τα 20 mm."

Μετά το σημείο 6.5.2 να προστεθεί το ακόλουθο νέο σημείο 6.5.3:

"6.5.3. Η προδιαγραφή του σημείου 6.5.2 δεν εφαρμόζεται στα τμήματα των προφυλακτήρων ή στα φερόμενα επί αυτών, ιδίως στα αρμοκάλυπτρα και στα ακροφύσια των καθαριστήρων των προβολέων, που σχηματίζουν μία προεξοχή ή μία εκγλυφή μικρότερη των 5 mm. Οι γωνίες των τμημάτων αυτών των προσανατολισμένων προς το εξωτερικό πρέπει πάντως να έχουν αμβλυνθεί, εκτός αν οι προκύπτουσες προεξοχές είναι μικρότερες του 1,5 mm."

Το σημείο 6.6 τροποποιείται ως ακολούθως:

"6.6. Χειρολαβές, πείροι στροφείς και κουμπιά ανοίγματος των θυρών, χώρων αποσκευών και καλυμμάτων, πώματα και σκεπάσματα δεξαμενών βενζίνης

6.6.1. Τα στοιχεία αυτά δεν πρέπει να σχηματίζουν προεξοχή πλέον των 40 mm για τις χειρολαβές των θυρών και του χώρου αποσκευών και των 30 mm για όλες τις άλλες περιπτώσεις.

6.6.2 Αν οι χειρολαβές των πλευρικών θυρών είναι περιστροφικού τύπου, πρέπει να πληρούν μία εκ των ακολούθων συνθηκών:

6.6.2.1. στην περίπτωση χειρολαβών περιστρεφομένων παράλληλα προς το επίπεδο της θύρας, το ελεύθερο άκρο της χειρολαβής πρέπει να είναι προσανατολισμένο προς τα οπίσω. Το άκρο αυτό πρέπει να κυρτούται προς το επίπεδο της θύρας και να ευρίσκεται εντός ενός προστατευτικού πλαισίου ή εντός ενός φατνώματος-

6.6.2.2. οι χειρολαβές που περιστρέφονται προς το εξωτερικό προς κάθε διεύθυνση που δεν είναι παράλληλος προς το επίπεδο της θύρας πρέπει, όταν είναι κλειστές, να έχουν εισαχθεί εντός ενός προστατευτικού πλαισίου ή ενός φατνώματος. Το ελεύθερο άκρο πρέπει να είναι προσανατολισμένο είτε προς τα οπίσω, είτε προς τα κάτω.

Εν τούτοις οι χειρολαβές που δεν πληρούν την τελευταία συνθήκη είναι δυνατόν να είναι αποδεκτές αν:

- έχουν ένα ανεξάρτητο μηχανισμό επαναφοράς,

- σε περίπτωση κατά την οποία οι μηχανισμοί επαναφοράς δεν λειτουργούν, δεν προεξέχουν πλέον των 15 mm,

- πληρούν, όταν είναι ανοικτές, τις προδιαγραφές του σημείου 5.4, και

- η επιφάνεια του ελευθέρου άκρου τους δεν είναι μικρότερη των 150 mm 2 όταν μετράται σε απόσταση μικρότερη των 6,5 mm από το πλέον προεξέχον προς τα εμπρός σημείο."

Το σημείο 6.7 τροποποιείται ως ακολούθως:

"6.7. Τροχοί, περικόχλια τροχού, σκεπάσματα πλημνών (ομφαλών) και διακοσμητικά κάλυπτρα (τάσια)"

Το σημείο 6.7.2 τροποποιείται ως ακολούθως:

"6.7.2. Οι τροχοί, περικόχλια τροχού, κάλυπτρα πλημνών και διακοσμητικά κάλυπτρα δεν πρέπει να έχουν αιχμηρές ή κοπτερές προεξοχές προεκτεινόμενες πέραν του εξωτερικού επιπέδου του σώτρου (ζάντας). Τα περικόχλια με πτερύγια δεν είναι αποδεκτά."

Στο σημείο 6.8.1 να προστεθεί η ακόλουθη νέα φράση:

"Μία ακάλυπτος ακμή λέγεται αναδιπλωμένη, αν έχει αναδιπλωθεί κατά 180o περίπου, ή έχει αναδιπλωθεί προς το αξίωμα κατά τρόπον ώστε η ακμή να μη δύναται να αγγιχθεί από μία σφαίρα διαμέτρου 100 mm."

Στο σημείο 6.9.1 στην τελευταία γραμμή, να αναγνωσθεί:

"...παράρτημα II σημείο 1." αντί του "...παράρτημα II."

Το σημείο 6.11 τροποποιείται ως ακολούθως:

"6.11. Σημείο υποδοχής ανυψωτήρα (γρύλλου) και σωλήνες εξατμίσεως

6.11.1. Τα σημεία υποδοχής ανυψωτήρα (γρύλλου) και ο (οι) σωλήνας(ες) εξατμίσεως δεν πρέπει να προεξέχουν πλέον των 10 mm σε σχέση προς την κατακόρυφη προβολή της γραμμής δαπέδου που διέρχεται κατακορύφως υπεράνω. Κατά παρέκκλιση αυτής της προδιαγραφής ένας σωλήνας εξατμίσεως δύναται να προεξέχει πλέον των 10 mm σε σχέση προς την κατακόρυφη προβολή της γραμμής δαπέδου, εφόσον οι ακμές που έχουν στρογγυλευθεί στο άκρο έτσι ώστε η ελάχιστη ακτίνα καμπυλότητος να είναι 2,5 mm."

Μετά το σημείο 6.11 να προστεθούν τα ακόλουθα νέα σημεία 6.12 έως 6.18:

"6.12. Δικλείδες εισαγωγής και εκκενώσεως αέρος

6.12.1. Οι δικλείδες εισαγωγής και εκκενώσεως αέρος πρέπει να πληρούν τις προδιαγραφές των σημείων 5.2, 5.3 και 5.4 σε όλες τις θέσεις χρήσεως.

6.13. Σκεπή

6.13.1. Οι σκεπές που ανοίγουν πρέπει να θεωρούνται αποκλειστικώς στην κλειστή θέση.

6.13.2. Στην περίπτωση των κουπέ οχημάτων με πτυσσομένη σκεπή, η πτυσσομένη σκεπή θα εξετασθεί τόσο στην ανεπτυγμένη θέση όσον και στην αναδιπλωμένη.

6.13.2.1. Αν η πτυσσομένη σκεπή είναι στη διπλωμένη θέση, δεν πραγματοποιείται ουδείς έλεγχος του οχήματος κάτωθεν μιας φανταστικής επιφανείας οριοθετημένης από την πτυσσομένη σκεπή στην ανεπτυγμένη θέση.

6.13.2.2. Όταν παρέχεται ως βασικός εξοπλισμός ένα επίστρωμα για τη συσκευασία της πτυσσομένης σκεπής στην αναδιπλωμένη θέση, ο έλεγχος θα πραγματοποιηθεί με το επίστρωμα στη θέση του.

6.14. Υαλοπίνακες

6.14.1. Οι υαλοπίνακες που περιστρέφονται προς το εξωτερικό μιας εξωτερικής επιφανείας του οχήματος πρέπει να είναι σύμφωνοι προς τις ακόλουθες διατάξεις σε όλες τις θέσεις χρήσεως:

6.14.1.1. καμία ακμή δεν πρέπει να είναι προσανατολισμένη προς τα εμπρός-

6.15. Υποστηρίγματα της πινακίδος κυκλοφορίας.

6.15.1. Οι διατάξεις υποστηρίξεως των πινακίδων κυκλοφορίας που χορηγούνται από τον κατασκευαστή του οχήματος πρέπει να είναι σύμφωνες προς τις προδιαγραφές του σημείου 5.4 του παρόντος παραρτήματος αν είναι δυνατό να αγγιχθούν από μία σφαίρα διαμέτρου 100 mm όταν η πινακίδα κυκλοφορίας έχει τοποθετηθεί συμφώνως προς τις οδηγίες του κατασκευαστού του οχήματος.

6.16. Εσχάρα τοποθετήσεως αποσκευών και ράβδοι τοποθετήσεως σκι

6.16.1 Οι εσχάρες τοποθετήσεως αποσκευών και οι ράβδοι τοποθετήσεως σκι πρέπει να στερεωθούν στο όχημα κατά τέτοιο τρόπο ώστε οριζόντιες, διαμήκεις και εγκάρσιες δυνάμεις να δύνανται να μεταδοθούν, ώωστενα μην είναι μικρότερες του μεγίστου κατακορύφου φορτίου που υποδεικνύεται από τον κατασκευαστή του και ώστε τουλάχιστον κατά μία διεύθυνση οι δυνάμεις αυτές να μεταδίδονται από τη γεωμετρική μορφή του συνόλου. Για τις δοκιμές της εγκατασταθείσης συμφώνως προς τις υποδείξεις του κατασκευαστού διατάξεως, το φορτίο δοκιμής δεν πρέπει να εφαρμόζεται σε ένα σημείο.

6.16.2. Οι επιφάνειες οι οποίες, μετά την τοποθέτηση της διατάξεως, είναι δυνατόν να αγγιχθούν από μία σφαίρα διαμέτρου 165 mm δεν πρέπει να παρουσιάζουν τμήματα που έχουν ακτίνα καμπυλότητος μικρότερη των 2,5 mm, εκτός εάν δύναται να εφαρμοσθούν οι προδιαγραφές του σημείου 6.3.

6.16.3. Τα στοιχεία συναρμογής, όπως κοχλίες δυνάμενοι να συσφιχθούν ή να λυθούν άνευ της βοηθείας εργαλείου, δεν πρέπει να προεξέχουν πλέον των 40 mm υπεράνω των αναφερομένων στο σημείο 6.16.2 επιφανειών. Η προεξοχή προσδιορίζεται συμφώνως προς την περιγραφομένη στο σημείο 2 του παραρτήματος II μέθοδο, αλλά με μία σφαίρα διαμέτρου 165 mm εφαρμόζεται η μέθοδος του σημείου 2.2.

6.17. Ραδιοφωνικές και ραδιοτηλεφωνικές κεραίες

6.17.1. Οι ραδιοφωνικές και ραδιοτηλεφωνικές κεραίες πρέπει να έχουν τοποθετηθεί επί του οχήματος κατά τρόπον ώστε αν το ελεύθερο άκρο τους κείται σε μία εκ των θέσεων χρήσεως που έχουν υποδειχθεί από τον κατασκευαστή τους, σε απόσταση από το έδαφος μικρότερη των 2m, αυτό το ελεύθερο άκρο ευρίσκεται στο εσωτερικό μιας περιοχής που περιορίζεται από τα κατακόρυφα επίπεδα που κείνται σε απόσταση 10 cm προς το εσωτερικό από τις ακρότατες εξωτερικές ακμές που προσδιορίζονται στο σημείο 2.7.

6.17.2. Εξάλλου, η κεραία πρέπει να έχει τοποθετηθεί επί του οχήματος και, κατά περίπτωση, το ελεύθερο άκρο της πρέπει να δύναται να κατευθύνεται κατά τέτοιο τρόπο ώστε κανένα τμήμα της κεραίας να μην υπερβαίνει τις ακρότατες εξωτερικές ακμές του προσδιορίζονται στο σημείο 2.7.

6.17.3. Το στέλεχος της κεραίας δύναται να έχει ακτίνα καμπυλότητος μικρότερη των 2,5 mm. Τα κινητά άκρα των κεραιών πρέπει να είναι εφοδιασμένα με μία σταθερή κεφαλή της οποίας οι ακτίνες καμπυλότητος δεν πρέπει να είναι μικρότερες των 2,5 mm.

6.17.4. Οι βάσεις των κεραιών δεν πρέπει να προεξέχουν πλέον των 30 mm, της προεξοχής προσδιοριζομένης συμφώνως προς την περιγραφομένη στο σημείο 2 του παραρτήματος II μέθοδο. Πάντως, στην περίπτωση των κεραιών με ενισχυτές ενσωματωμένους στη βάση, η προεξοχή αυτή δύναται να φθάσει την τιμή των 40 mm.

6.18. Οδηγίες τοποθετήσεως

6.18.1. Αφότου ενεκρίθησαν ως τεχνικές ολότητες, οι εσχάρες τοποθετήσεως αποσκευών, ράβδοι τοποθετήσεως σκι, ραδιοφωνικές και ραδιοτηλεφωνικές κεραίες δεν πρέπει να διατίθενται στην αγορά, να πωλούνται και να αγοράζονται παρά μόνον συνοδευόμενες από οδηγίες τοποθετήσεως. Οι οδηγίες τοποθετήσεως πρέπει να είναι επαρκώς ακριβείς ώστε τα εξαρτήματα που έχουν εγκριθεί να δύνανται να τοποθετηθούν επί του οχήματος κατά τέτοιον τρόπο ώστε οι προδιαγραφές που αντιστοιχούν στα σημεία 5 και 6 να είναι δυνατόν να τηρηθούν. Όσον αφορά ειδικώτερα στις τηλεσκοπικές κεραίες, πρέπει να υποδεικνύονται οι θέσεις χρήσεώς τους."

ΠΑΡΑΡΤΗΜΑ II: ο τίτλος τροποποιείται ως ακολούθως: "ΜΕΘΟΔΟΙ ΠΡΟΣΔΙΟΡΙΣΜΟΥ ΤΩΝ ΔΙΑΣΤΑΣΕΩΝ ΤΩΝ ΠΡΟΕΞΟΧΩΝ ΚΑΙ ΤΩΝ ΜΕΣΟΔΙΑΣΤΗΜΑΤΩΝ" Το σημείο 1 τροποποιείται ως ακολούθως:

"1. ΜΕΘΟΔΟΣ ΓΙΑ ΤΗ ΜΕΤΡΗΣΗ ΤΩΝ ΠΡΟΕΞΟΧΩΝ ΤΩΝ ΑΝΑΔΙΠΛΩΣΕΩΝ ΤΩΝ ΤΟΙΧΩΜΑΤΩΝ ΑΜΑΞΩΜΑΤΩΝ"

Τα σημεία 1,2,3 και 4 αριθμούνταιεκ νέου και γίνονται τα σημεία 1.1. 1.2. 1.3 και 1.4.

Μετά το σημείο 1, προστίθενται τα ακόλουθα νέα σημεία 2, 3 και 4:

"2. ΜΕΘΟΔΟΣ ΠΡΟΣΔΙΟΡΙΣΜΟΥ ΤΗΣ ΔΙΑΣΤΑΣΕΩΣ ΤΗΣ ΠΡΟΕΞΟΧΗΣ ΕΝΟΣ ΣΤΟΙΧΕΙΟΥ ΤΟΠΟΘΕΤΗΜΕΝΟΥ ΕΠΙ ΤΗΣ ΕΞΩΤΕΡΙΚΗΣ ΕΠΙΦΑΝΕΙΑΣ

2.1. Η διάταξη της προεξοχής ενός στοιχείου τοποθετημένου επί ενός κυρτού τοιχώματος είναι δυνατόν να προσδιορισθεί είτε αμέσως, είτε δι' αναφοράς σε ένα σκαρίφημα μιας καταλλήλου τομής του στοιχείου αυτού σε θέση εγκαταστάσεώς του.

2.2. Αν η διάσταση της προεξοχής ενός στοιχείου τοποθετημένου επί ενός μη κυρτού τοιχώματος δεν είναι δυνατόν να προσδιορισθεί δια μιας απλής μετρήσεως, πρέπει να προσδιορισθεί δια της μεγίστης μεταβολής της αποστάσεως μεταξύ του κέντρου μιας σφαίρας διαμέτρου 100 mm και της ονομαστικής γραμμής του τοιχώματος όταν η σφαίρα μετατοπίζεται παραμένουσα σταθερώς σε επαφή με το στοιχείο αυτό. Η εικόνα 3 απεικονίζει παράδειγμα χρησιμοποιήσεως της μεθόδου αυτής.

3. ΜΕΘΟΔΟΣ ΠΡΟΣΔΙΟΡΙΣΜΟΥ ΤΗΣ ΠΡΟΕΞΟΧΗΣ ΤΩΝ ΓΕΙΣΩΝ ΚΑΙ ΤΩΝ ΠΛΑΙΣΙΩΝ ΠΡΟΒΟΛΕΩΣ

3.1. Η προεξοχή σε σχέση προς την εξωτερική επιφάνεια του προβολέως θα μετρηθεί οριζοντίως από το σημείο επαφής μιας σφαίρας διαμέτρου 100 mm, όπως υποδεικνύεται επί της εικόνας 4.

4. ΜΕΘΟΔΟΣ ΠΡΟΣΔΙΟΡΙΣΜΟΥ ΤΗΣ ΔΙΑΣΤΑΣΕΩΣ ΕΝΟΣ ΕΝΔΙΑΜΕΣΟΥ ΔΙΑΣΤΗΜΑΤΟΣ ΜΕΤΑΞΥ ΤΩΝ ΣΤΟΙΧΕΙΩΝ ΜΙΑΣ ΕΣΧΑΡΑΣ

4.1. Θα προσδιορισθεί η διάσταση ενός μεσοδιαστήματος μεταξύ στοιχείων μιας εσχάρας από την απόσταση μεταξύ δύο επιπέδων που διέρχονται από τα σημεία επαφής της σφαίρας και είναι κάθετα προς τη γραμμή που ενώνει αυτά τα ίδια σημεία επαφής. Οι εικόνες 5 και 6 δεικνύουν παραδείγματα χρησιμοποιήσεως της μεθόδου αυτής."

Μετά την εικόνα 2, προσθέσατε τις νέες εικόνες 3 έως 6:

ΠΑΡΑΡΤΗΜΑ III: ο τίτλος να αναγνωσθεί: "ΠΑΡΑΡΤΗΜΑ III

ΥΠΟΔΕΙΓΜΑ

Ένδειξη της διοικήσεως

ΠΑΡΑΡΤΗΜΑ ΣΤΟ ΔΕΛΤΙΟ ΕΓΚΡΙΣΕΩΣ ΕΟΚ ΕΝΟΣ ΤΥΠΟΥ ΟΧΗΜΑΤΟΣ ΟΣΟΝ ΑΦΟΡΑ ΣΤΙΣ ΕΞΩΤΕΡΙΚΕΣ ΠΡΟΕΞΟΧΕΣ ΤΟΥ

(Άρθρο 4 παράγραφος 2 και άρθρο 10 της οδηγίας του Συμβουλίου της 6ης Φεβρουαρίου 1970 περί της προσεγγίσεως των νομοθεσιών των Κρατών Μελών των αναφερομένων στην έγκριση οχημάτων με κινητήρα και των ρυμουλκουμένων τους)

Λαμβανομένων υπόψη των συμφώνων προς την οδηγία 79/488/ΕΟΚ τροποποιήσεων"

Μετά το παράρτημα III, προσθέσατε το νέο παράρτημα IV:

"ΠΑΡΑΡΤΗΜΑ IV

ΥΠΟΔΕΙΓΜΑ

Μέγιστο σχήμα χάρτου: Α4 (210 mm x 297 mm)

Επωνυμία της διοικήσεως

ΔΕΛΤΙΟ ΕΓΚΡΙΣΕΩΣ ΕΟΚ ΜΙΑΣ ΤΕΧΝΙΚΗΣ ΟΛΟΤΗΤΟΣ

(Άρθρο 9α της οδηγίας 70/156/ΕΟΚ του Συμβουλίου της 6ης Φεβρουαρίου 1970 περί της προσεγγίσεως των νομοθεσιών των Κρατών Μελών των αναφερομένων στην έγκριση των οχημάτων με κινητήρα και των ρυμουλκουμένων τους)

Τεχνική ολότης: τύπος εσχάρας τοποθετήσεως αποσκευών, ράβδων τοποθετήσεως σκι, ραδιοφωνικής κεραίας, ραδιοτηλεφωνικής κεραίας(2)

Αριθμός εγκρίσεως ΕΟΚ της τεχνικής ολότητος

1. Βιομηχανικό ή εμπορικό σήμα

2. Τύπος

3. Ονοματεπώνυμο και διεύθυνση του κατασκευαστού

4. Κατά περίπτωση ονοματεπώνυμο και διεύθυνση του εντολοδόχου του κατασκευαστού

5. Περιγραφή των χαρακτηριστικών της τεχνικής ολότητος

6. Ενδεχόμενοι περιορισμοί που αφορούν στη χρησιμοποίηση και προδιαγραφές τοποθετήσεως

7. Ημερομηνία υποβολής του προτύπου για τη χορήγηση της εγκρίσεως ΕΟΚ της τεχνικής ολότητος

8. Τεχνική υπηρεσία

9. Ημερομηνία του χορηγηθέντος υπό της τεχνικής υπηρεσίας πρακτικού

10. Αριθμός του χορηγηθέντος υπό της τεχνικής υπηρεσίας πρακτικού

11. Η έγκριση ΕΟΚ της τεχνικής ολότητος χορηγείται/απορρίπτεται(2) για τις εσχάρες τοποθετήσεως αποσκευών, ράβδους τοποθετήσεως σκι, ραδιοφωνικές κεραίες, ραδιοτηλεφωνικές κεραίες(2)

12. Τόπος

13. Ημερομηνία

14. Υπογραφή

15. Τα ακόλουθα έγγραφα, που φέρουν τον ανωτέρω αριθμό εγκρίσεως ΕΟΚ της τεχνικής ολότητος, επισυνάπτονται στην παρούσα γνωστοποίηση (να συμπληρωθεί εάν είναι απαραίτητο)

16. Παρατηρήσεις

(1) B=Βέλγιο, D=Ομοσπονδιακή Δημοκρατία της Γερμανίας, DK=Δανία, F=Γαλλία, UK=Ηνωμένο Βασίλειο, I=Ιταλία, IRL=Ιρλανδία, L=Λουξεμβούργο, NL=Κάτω Χώρες.

(2) Διαγράψτε τις περιττές ενδείξεις."

(2)

(2)